Иван Пейчев
Остана ни морето…

chitanka.info

Остана ни морето

и смъртта,

но ти единствена

не се завръщай

във денят

спокойно озарил

последната ни среща,

не се завръщай,

остани

далече

от смъртта

и от морето.

Запази единствена

единствения спомен

съществуващ

без твоето присъствие.

Пази живота,

обединяващ всичко —

и морето

и неговата

смърт,

обединяващ

даже мен и теб.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.